ai4bharat/Pralekha huggingface dataset:
بندرگاہوں، جہاز رانی اور آبی راستوں کی وزارت
جناب سربانند سونووال کل ممبئی میں گلوبل میری ٹائم انڈیا چوٹی اجلاس 2023 کے کرٹین ریزرپروگرام کا آغاز کریں گے
یہ انعقاد معلومات اور ٹیکنالوجی کے لئے تعاون ، ملکوں کے مابین تجارت بڑھانے اور کاروبار میں آسانی کی حوصلہ افزائی کرنے کے ساتھ ساتھ سرمایہ کاری کے لئے نئے مواقع پر توجہ مرکوز کرے گا
’گلوبل میری ٹائم انڈیا چوٹی اجلاس‘کے آفیشیل بروشر کی نقاب کشائی کی جائے گی
خاص پروگرام میں 30 سے زیادہ ممالک کے حصہ لینے کی امید ہے
بندرگاہ، جہاز رانی اور آبی شاہراہ کی وزارت اس سال اپنے سب سے باوقار ’گلوبل میری ٹائم انڈیا چوٹی اجلاس‘کے تیسرے ایڈیشن کا انعقاد کررہا ہے۔بندرگاہ، جہاز رانی اور آبی شاہراہ کے مرکزی جناب سربانند سونووال، بندرگاہ ،جہاز رانی اور آبی شاہراہ کے وزیر مملکت جناب شری پد وائی نائک اور ، بندرگاہ ،جہاز رانی اور آبی شاہراہ کے وزیر مملکت جناب شانتنو ٹھاکر کی باوقار موجودگی میں 18 جولائی 2023 کو سینٹ ریجس، ممبئی مہاراشٹر میں گلوبل میری ٹائم انڈیا چوٹی اجلاس 2023 کے کرٹین ریزر پروگرام کا باضابطہ افتتاح کریں گے۔
اس پروگرام کا مقصد اہم پالیسی سازوں اور صنعتی دنیا کے سرفہرست نمائندوں کے لئے ایک بین الاقوامی پلیٹ فارم کی تعمیر کرنا ہے، اسٹارٹ اَپ، تحقیق کاروں اور انکیو بیٹر کو مواقع کا پلیٹ فارم مہیا کرنا ہے۔ سمندری سیکٹر میں جدید ترین ٹیکنالوجی اور ابھرتے ہوئے رجحانات کی نمائش کرنا ہے، سمندری سیکٹر میں حصولیابی حاصل کرنے والوں کی پہچان کرنااور ان کا اعزاز کرنا ہے۔ساتھ ہی صنعت-اکیڈمک مکالمے کے توسط سے ہنرمند افرادی قوت تک رسائی حاصل کرنے کے لئے بھی ایک پلیٹ فارم مہیا کرنا ہے۔
اس طرح کے پروگرام کا لوگوں کو عرصے سے انتظار تھا، یہ پروگرام سمندری سیکٹر سے جڑے سرکاری افسران ، بااثر اسٹیک ہولڈرز ، مشہور ماہرین اور دور اندیش لوگوں کو ایک ساتھ لائے گا۔ یہ خاص کرٹین ریزر پروگرام بنیادی چوٹی اجلاس کی وسعت اور اہمیت کی جھلک فراہم کرے گا، سمندری سیکٹر میں ہندوستان کی طاقت کو اُجاگر کرے گا اور کارآمد تعاون و سرمایہ کاری کے نئے مواقع کے لئے پلیٹ فارم تیار کرے گا۔ افتتاحی تقریب کے بعد ایک پروگرام میں سمندری صنعت اور یونین کے بااثر مقررین صنعت کو شکل دینے والے قیمتی مشورے اور رجحان ساجھا کریں گے۔اس پروگرام میں ممبئی کی مختلف کونسلوں کے نمائندوں کے حصہ لینے کی امید ہے۔
ماقبل جائزہ پروگرام کی اہم کشش کی شکل میں میری ٹائم انڈیا چوٹی اجلاس کے لئے آفیشل بروشر کی نقاب کشائی کی جائے گی۔بروشر چوٹی اجلاس میں حصہ لینے والے لوگوں کے لئے ایک ضروری رہنما کی شکل میں کام کرے گا اور چوٹی اجلاس کے ایجنڈے، مقررین، نمائش کاروں اور اہم پہلوں کے بارے میں معلومات مہیا کرے گا۔ماقبل جائزہ پروگرام میں گلوبل میری ٹائم انڈیا چوٹی اجلاس کی ویب سائٹ کا بھی افتتاح کیا جائے گا۔ ویب سائٹ شرکاء اور اسٹیک ہولڈرز کے لئے ایک مرکزی ہب کی شکل میں کام کرے گی اور اہم وسائل و اَپ ڈیٹ تک آسان رسائی کی سہولت فراہم کرے گی۔
بندرگاہ، جہاز رانی اور آبی شاہراہ کی وزارت کے ذریعے منعقد ما قبل جائزہ پروگرام بنیادی چوٹی اجلاس کے پیشگی پروگرام کی شکل میں کام کرے گا اور صنعتی دنیا کے قابل قدر مشورے حاصل کرنے اور اہم ابتدائی انعقاد کو دیکھنے کا ایک مخصوص موقع فراہم کرے گا۔
عالمی چوٹی اجلاس 17 سے 19اکتوبر 2023 کے لئے مقرر ہے، جس میں 30سے زیادہ ممالک کے حصہ لینے کی امید ہے۔یہ انعقاد معلومات اور ٹیکنالوجی کے لئے تعاون ، ملکوں کے مابین تجارت بڑھانے اور کاروبار میں آسانی کی حوصلہ افزائی کرنے کے ساتھ ساتھ سرمایہ کاری کے نئے مواقع پر توجہ مرکوز کرے گا۔
........................
ش ح۔ ج ق۔ ن ع

(Visitor Counter : 55
امور داخلہ کی وزارت
پدم ایوارڈ- 2022 کے لئے نامزدگیاں 15 ستمبر 2021 تک وصول کی جائیں گی
نئی دہلی،09 اگست-2021
پدم ایوارڈز  کے لئے، جن کااعلان 2022 میں یوم جمہوریہ کے موقع پر کیا جائے گا، آن لائن نامزدگیوں /سفارشات کاسلسلہ جاری ہے۔ پدم ایوارڈز کے لئے نامزدگیوں کی آخری تاریخ 15 ستمبر2021 ہے۔ پدم ایوارڈز کے لئے نامزدگیاں / سفارشات صرف پدم ایوارڈ پورٹل https://padmaawards.gov.in پر ہی وصول کی جائیں گی۔
حکومت نے پدم ایوارڈز کو ‘‘عوام کے پدم’’ میں تبدیل کردینے کا عہد کررکھا ہے۔ تمام شہریوں سے اس بنا پر درخواست کی جاتی ہے کہ وہ خواتین، درج فہرست ذاتوں/ درج فہرست قبائل، معذور افراد اور سماج کے لئے بے لوث خدمات انجام دینے والے لوگوں میں ایسے با صلاحیت افراد کا پتہ لگائیں جن کی عمدہ کارکردگی اور حصولیابیاں حقیقتاً اعتراف کے لائق ہیں، اور ان لوگوں کےحوالے سے اپنی نامزدگیاں / سفارشات پیش کریں۔
نامزدگیوں / سفارشات میں وہ تمام متعلقہ تفصیلات درج ہونی چاہئے جن کی تشریح مذکورہ بالا پدم پورٹل پر دستیاب فارمیٹ میں کردی گئی ہے۔ ان تفصیلات میں بیان یا شکل میں ایک سند ہونی چاہئے جس میں اس سفارش کردہ شخص کے متعلقہ میدان/ شعبے میں غیر معمولی حصولیابی / خدمات کو واضح طور پر بیان کیا گیا ہو۔
اس سلسلے میں تفصیلات داخلی امور کی وزارت کی ویب سائٹ  پر ‘ایوارڈس اینڈ میڈلس’ کے عنوان کے تحت دستیاب ہیں۔ ان اعزازات کے ساتھ جڑے قواعد و ضوابط اس لنک https://padmaawards.gov.in/AboutAwards.aspx کے ساتھ ویب سائٹ پر دستیاب ہیں۔
کسی بھی قسم کی پوچھ تاچھ /تعاون کے لئے برائے مہربانی درج ذیل نمبرات پر رابطہ کریں :
011-23092421, +91 9971376539, +91 9968276366, +91 9711662129, +91 7827785786
ریلوے کی وزارت
نئی ریلوے لائنوں کے بچھانے کا کام
نئی دہلی،10اگست2018؍وزیر مملکت برائے ریلویز جناب راجن گوہن نے آج راجیہ سبھا میں پوچھئے گئے ایک سوال کے تحریری جواب میں بتایا کہ 2574 کلو میٹر کی نئی ریلوے لائنوں کی تعمیر کے کام آغاز 2014ء میں شروع کیا گیا تھا اور 30 جون 2018ء تک جاری رہا یعنی اس کام کو 4 سال اور 3 ماہ میں مکمل کرلیا گیا۔ اس عرصے کے دوران نئی لائنوں کو بچھانے سے متعلق ریاستوں کے مطابق تفصیلات درج ذیل ہیں:
|
|
ریاست
|
|
نئی لائنوں کی تعمیر
|
|
آندھر پردیش
|
|
221
|
|
بہار
|
|
229
|
|
چھتیس گڑھ
|
|
34
|
|
گجرات
|
|
33
|
|
ہریانہ
|
|
160
|
|
جموں و کشمیر
|
|
25
|
|
جھارکھنڈ
|
|
439
|
|
کرناٹک
|
|
240
|
|
مدھیہ پردیش
|
|
235
|
|
مہاراشٹر
|
|
39
|
|
شمال مشرقی خطہ
|
|
178
|
|
اُڈیشہ
|
|
118
|
|
پنجاب
|
|
16
|
|
راجستھان
|
|
73
|
|
تلنگانہ
|
|
186
|
|
اترپردیش
|
|
262
|
|
مغربی بنگال
|
|
86
|
|
کل میزان
|
|
2574
آج کی تاریخ تک 180 نئی ریلوے لائن پروجیکٹ پر 356120.17 کلومیٹر کی نئی لائنیں منصوبہ بندی؍منظوری؍نفاذ کے مختلف مراحل میں ہیں۔
U: 4217
(Visitor Counter : 33
بندرگاہوں، جہاز رانی اور آبی راستوں کی وزارت
حکومت ہند نے ایران کی چاہ بہاربندرگاہ کی مال برداری کی صلاحیت کو تقویت بخشی
حال ہی میں فراہم کی گئیں دوقابل منتقلی بندرگاہی کرینیں  چاہ بہاربندرگاہ کی مال برداری کی کارروائیوں کو آسان بنائیں گی
نئی دہلی ،18جنوری :ہندوستان نے ایران کی چاہ بہاربندرگاہ کو دوموبائیل ہاربرکرینوں کی ایک کھیپ سپلائی کی ہے ۔ یہ کل 6ایم ایچ سی کرینوں کی سپلائی کے اس معاہدے کا حصہ ہے جس کاتخمینہ 25ملین امریکی ڈالرہے ۔ کرینوں کی یہ کھیپ اٹلی کے مارگھیراپورٹ سے 18جنوری ،2021کو چاہ بہاربندرگاہ پرپہنچی۔جہاں ان کرینوں کا ٹرائل کیاجارہاہے ۔ 140میٹرک ٹن اٹھانے کی صلاحیت اورکثیرمقاصد والی ایم ایچ سی کی سپلائی کے ذریعہ انڈیا پورٹس گلوبل لمیٹڈ  چاہ بہار کی شہیدبہشتی بندرگاہ کی کنٹینروں وغیرہ کی مال برداری کی صلاحیت میں اضافہ کرے گی ۔
اس حوالے سے اسلامی جمہوریہ ایران اور حکومت ہند کے درمیان 23مئی ، 2016کو ایک دوطرفہ معاہدہ طے پایاتھا۔ جس کا تخمینہ 85ملین امریکی ڈالر تھا ،اورجس کا مقصد چاہ بہارفیز -1کے شہید بہشتی بندرگاہ میں ایک سسٹم کی تشکیل اورکارروائیاں شروع کرنا تھا۔ اس مقصد کے حصول کے لئے بندرگاہوں ، جہازرانی اورآبی راستو ں کی وزارت نے انڈیاپورٹس گلوبل لمیٹڈ  کی خدمات حاصل کی ہیں ۔
بندرگاہوں ، جہازرانی اورآبی راستوں  کے وزیر جناب من سکھ منڈاویانے بتایاکہ چاہ بہاربندرگاہ قومی نقطہ نظرسے کلیدی اہمیت کی حامل ہے ۔ کرینوں سمیت بھاری سازوسامان کی سپلائی چاہ بہاربندرگاہ کو مرکزی ایشیاکے بازاروں تک رسائی دینے کے ہندوستانی عزم کو ظاہرکرتی ہے ۔چاہ بہاربندرگاہ کی تعمیر ہندوستان اور ایران کے درمیان تعلقات کے اضافے کا ایک وسیلہ ہے ، جس سے دونوں ملکوں کے درمیان بحری تجارت کو فروغ ملے گا۔
چاہ بہاربندرگاہ کی جائے وقوع کو دفاعی اہمیت بھی حاصل ہے اور اس کے ذریعہ بھارت ، ایران ، افغانستان ، ازبیکستان اوردوسرے مرکزی ایشیائی ممالک کے درمیان روابط اور تجارت میں اضافہ ہوگا۔
مکانات اور شہری غریبی کے خاتمے کی وزارت
استفادہ کنندگان کے لئے پردھان منتری آواس یوجنا  ایوارڈز کا قیام
نئی دلّی، 06 اگست / مکانات اور شہری امور کی وزارت نے ریاستوں / مرکز کے زیر انتظام علاقوں، شہری مقامی باڈیوں اور استفادہ کنندگان کی خدمات اور تعاون کا اعتراف کرنے کی غرض سے پہلی مرتبہ استفادہ کنندگان کے لئے پردھان منتری آواس یوجنا  ایوارڈز قائم کیا ہے۔ توقع ہے کہ استفادہ کنندگان کے لئے یہ خصوصی ایوارڈ ریاستوں /،مرکز کے زیر انتظام علاقوں کو لاکھوں لوگوں کے لئے مکانات کے خوابوں کو پورا کرنے اور استفادہ کنندگان کو پائیدار طریقے اپنا کر اپنا مکان تعمیر کرنے کے لئے راغب کرے گا ۔انعام یافتگان کو قومی سطح کی تقریب میں انعام دیا جائے گا۔ فاتحین کے انتخاب کا عمل ریاستوں اور مرکز کے زیر انتظام علاقوں کے ذریعہ ایم آئی ایس سسٹم میں اپ لوڈ کر کے صاف و شفاف بنایا گیا ہے۔ یہ ایوارڈ پی ایم اے وائی  بینکوں اور ہاؤسنگ فائننس کمپنیوں کے تعاون کے اعتراف کئے جانے والے سی ایل ایس ایس ایوارڈ کے علاوہ ہے۔
پردھان منتری آواس یوجنا  پی ایم اے وائی  نے شہری علاقوں میں 112 لاکھ مکانات کی مانگ کے مقابلے میں 85 لاکھ مکانات منظور کر کے ایک اہم سنگ میل کامیابی حاصل کی ہے۔ اس کے علاوہ 50 لاکھ مکانات تعمیر کے مختلف مراحل میں ہیں اور زائد از 26 لاکھ مکانات کی تعمیر پہلے ہی مکمل ہو چکی ہے۔
اس ایوارڈ میں شمولیت کی آخری تاریخ 20 اگست، 2019 ہے۔
۔۔۔۔۔۔
U.3623
(Visitor Counter : 54
کامرس اور صنعت کی وزارتہ
زرعی مصنوعات کا فروغ
نئیدہلی11 جولائی ۔کامرس اورصنعت کے وزیر جناب پیوش گوئل نے لوک سبھا میں ایک سوال کے تحریر ی جواب میں بتایا کہ زرعی برآمدات کو فروغ دینا ایک مسلسل عمل ہہے۔ زرعی برآمدات کو بڑھاوا دینے کی غرض سے حکومت نے ایک جامع زرعی برآمدی پالیسی تیار کی ہے ۔ جس کا ویژن مندرجہ ذیل ہے :
’’ موزوں پالیسی اقدامات کے ذریعہ بھارت کی زراعت کے برآمدی امکانات میں اضافہ کیجئے تاکہ بھارت کو ایک عالمی زرعی طاقت بنادیا جائے اور کسانوں کی آمدنی میں اضافہ کیا جائے۔‘‘
زرعی برآمداتی پالیسی کے دیگر مقاصد مندرجہ ذیل ہیں:
I برآمد کی جانے والی مصنوعات کی تعداد متنبہ بنانا ،برآمدات کے مزیدمقامات کو شامل کرنا اور زیادہ مالیت کی مصنوعات کو شامل کرنا ، جن میں خراب ہوجانے والی اشیا پر بھی توجہ دی جائے ۔
II نئی ،دیسی ، نامیاتی ، نسلی ، روائتی اور غیر روایتی زرعی مصنوعات کی برآمدات کو ترقی دینا ۔
III مارکیٹ تک رسائی ، روکاوٹوںکودور کرنا اور صفائی وغیرہ کے مسائل سے نمٹنے کے لئے ادارہ جاتی طریق کار ۔
IV عالمی زرعی برآمدات میں بھارت کا حصہ دوگنا کرنے کی کوشش کرنا ۔
V کسانوں کو اس قابل بنانا کےوہ سمندر پار مارکیٹ میں برآمدات کے مواقع سے فائدہ اٹھاسکیں۔
حکومت نے مرکزی سیکٹر کی ایک نئی اسکیم شروع کی ہے ۔ ’ ٹرانسپورٹ اینڈ مارکیٹنگ اسسٹینس فار اسپیسی فائڈ ایگریکلچر پروڈکٹس ‘
کامرس کے محکمے کے پاس بھی برآمدات کو فروغ دینے کی متعدد اسکیمیں موجود ہیں۔اس کے علاوہ زرعی ڈبہ بند خوراک کی اشیا کی برآمدات کے ترقیاتی اتھارٹی  سمندری اشیا کی برآمدات کی ترقیاتی اتھارٹی  تمباکو بورڈ ، ٹی بورڈ ، کافی بورڈ ،ربر بورڈ اور اسپائسس بورڈ کے تحت زرعی مصنوعات کی برآمدات کے لئے امداد بھی فراہم کی جاتا ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔رم
U-3029
(Visitor Counter : 69
سٹرک ٹرانسپورٹ اور شاہراہوں کی وزارت
سینٹرل موٹر وھیکلز رولز میں ترمیم کی تجویز
سبھی نیشنل پرمٹ کمرشیل وھیکلز کے لئے ڈرائیونگ لائسنس اور دیگر توضیحات ڈجیٹل شکل میں دستیاب ہوں گی، نئی گاڑیوں کے اندراج کے لئے فٹنس سرٹیفکیٹ ضروری نہیں
نئیدہلی،17جولائی۔سڑک ٹرانسپورٹ اور شاہراہوں کی وزارت نے ایک مسودے کا اعلان کیا ہے جس میں سبھی کاروباری گاڑیوں کے لئے فاسٹیگسز اور وھیکل ٹریکنگ سسٹمز کو لازمی قرار دی جانے والی تجویز کے ساتھ سینٹرل موٹر وھیکلز رول میں ترمیم کی تجویز پیش کی گئی ہے۔ یہ شرط ان سبھی کاروباری گاڑیوں کے لئے لازمی ہوگی ،جنہوں نے نیشنل پرمٹ حاصل کیا ہے۔گاڑی کے سامنے کے اسکرین کا شیشہ اس طرح نصب ہوگا کہ اس پر فاسٹیگسز سے مطابقت رکھنے والا اسٹیکر چسپاں ہو۔اس ترمیم کی تجویز میں نیشنل پرمٹ کے حصول کے لئے دیگر متعددشرائط بھی شامل ہیں ۔جن میں شیشے پر ، ’’ نیشنل پرمٹ یا این / پی تحریر کیا ہونا چاہئے ۔جبکہ یہ الفاظ گاڑی کے اگلے یا پچھلے حصے میں جلی حروف میں ہونے چاہئیں ۔ اگر گاڑی ٹریلر ہوتو ،’’ این /پی ‘‘ کو گاڑی کے پچھلے حصے پر بائیں جانب لکھا ہونا چاہئے ۔ خطرناک اور مضر مادے لے جانے والے ٹینکروں کی باڈی پر سفید رنگ سے دو نوں جانب مقررہ درجے کا لیبل چسپاں ہونا چاہئے ۔اس کے ساتھ ہی گاڑی کے اگلے اور پچھلے حصے پر ریفلیکٹو ٹیپس چسپاں ہونے چاہئیں ۔
مجوزہ ترمیم کی تجویز میں یہ بھی کہا گیا ہے کہ نئی ٹرانسپورٹ گاڑیوں کے اندراج کے وقت فٹنس سرٹیفکیٹ پیش کیا جانا ضروری نہیں ہوگا۔ایسی گاڑیوں کے بارے میں سمجھا جائے گا کہ ان گاڑیوں کا فٹنس سرٹیفکیٹ ان کے اندراج کی تاریخ سے دو برس کی مدت کے لئے موجود ہے ۔علاوہ ازیں ایک تجویز یہ بھی پیش کی گئی ہے کہ ٹرانسپورٹ گاڑیوں کے فٹنس سرٹیفکیٹ کی تجدید دو برس کی مدت کے لئے 8 برس تک کی جاتی رہے گی اور 8سال سے زیادہ پرانی گاڑیوں کے فٹنس سرٹیفکیٹ کی تجدید ایک سال کی مدت کے لئے کی جائے گی۔علاوہ ازیں یہ بھی تجویز کیا گیا ہے کہ ڈرائیونگ لائسنس اور ’’آلودگی قابو میں ‘‘ کا سرٹیفکیٹ بھی گاڑی پر طبعی یا ڈجیٹل شکل میں چسپاں ہونا چاہئے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-3641
(Visitor Counter : 70
وزارت دفاع
سالانہ نیوی ایجوکیشن سوسائٹی کانفرنس
بحری تعلیمی سوسائٹی  کی سالانہ کانفرنس کا ورچوئل طریقے سے نو اور دس مارچ 2022 کو انعقاد ہوا۔ وائس ایڈ مرل سورج بیری، کنٹرولر، پرسونل سروسز، آئی ایچ کیو، ایم اوڈی  اور چیئرمین این ای ایس نے نیوی چلڈرن اسکول دہلی میں ویڈیو کانفرنسنگ کی سہولت کے ساتھ ویڈیو کانفرنس کے ذریعہ میٹنگ کی صدارت کی۔ کانفرنس میں حصہ لینے والوں میں سی ایم ڈی ای۔ ایم کے سنگھ، وائس چیئرمین این ای ایس اور تمام تیرہ نیوی چلڈن اسکولوں کے چیئرمین ، وائس چیئرمین ، ڈائرکٹرز، پرنسپل اور ہیڈمسٹریس شامل تھے۔
کانفرنس کے دوران دو دنوں میں تعلیمی اور انتظامی امور پر تبادلہ خیال کیا گیا۔ اپنی تقریر میں چیئرمین این ای ایس نے طلباء کو معیاری تعلیم دینے کے لئے خصوصا کووڈ 19 کے غیر یقینی حالات میں اچھی تعلیم فراہم کرانے کے لئے ان اسکولوں کی کوششوں کو سراہا ۔ انھوں نے مختلف نیول اسٹیشنوں میں اسکولوں کی سہولت اور بنیادی ڈھانچے کی بہتری کی جانب اسکولوں کی کوششوں کی بھی تعریف کی۔ انھوں نے تمام اسکولوں پر زور دیا کہ وہ اسکولوں میں توسیعی منصوبوں اور اسکولوں کے ویژن پر نظر رکھنے کے ساتھ ساتھ اختراعی درس وتدریس ، بنیادی ڈھانے کے فروغ، ماحول کے لئے سازگار توانائی کے استعمال اور فارغ التحصیل افراد سے رابطے رکھنے کی جانب کوشش کریں۔
سائنس اور ٹیکنالوجی کی وزارت
ڈاکٹر جتیندر سنگھ کل نیبی، موہالی کا دورہ کریں گے
مرکزی وزیر مملکت  سائنس اور ٹیکنالوجی؛ وزیر مملکت  ارتھ سائنسز؛ پی ایم او، پرسنل، عوامی شکایات، پنشن، ایٹمی توانائی اور خلاء کے وزیر مملکت ڈاکٹر جتیندر سنگھ 'نیشنل جینوم ایڈیٹنگ اینڈ ٹریننگ سینٹر ' اور 'فوڈ اینڈ نیوٹریشنل سیکیورٹی 2023  پر بین الاقوامی کانفرنس' کا افتتاح کرنے کے لئے کل نیبی، موہالی جائیں گے۔
این جی ای ٹی سی ایک ہی چھت کے نیچےجدید ترین سہولت ہے جو علاقائی ضروریات کو پورا کرنے کے لیے ایک قومی پلیٹ فارم کے طور پر کام کرے گی تاکہ مختلف جینوم ایڈیٹنگ کے طریقوں کو اپنایا جا سکے، بشمول سی آر آئی ایس پی آر -سی اے ایس میڈیٹیڈ جینوم ترمیم۔ موجودہ موسمی منظر نامے میں، فصلوں کو بہتر غذائیت اور بدلتی ہوئی ماحولیاتی حالت کے لیے روادار یا مطابق بنانے کے لیے بہتر بنانا ایک اہم چیلنج ہے۔ جینوم ایڈیٹنگ ایک امید افزا ٹیکنالوجی ہو سکتی ہے جسے ہندوستانی تحقیق فصلوں میں مطلوبہ درزی کی خصوصیات پیش کرنے کے لیے ڈھال سکتی ہے۔ نیبی نے قابلیت کا مظاہرہ کیا ہے اور کیلا، چاول، گندم، ٹماٹر، مکئی اور جوار سمیت فصلوں کی وسیع صفوں تک جینوم ایڈیٹنگ ٹولز کو وسعت دے سکتا ہے۔
خوراک اور غذائی تحفظ سے متعلق بین الاقوامی کانفرنس  مشترکہ طور پر نیشنل ایگری فوڈ بائیوٹیکنالوجی انسٹی ٹیوٹ ، سینٹر فار انوویٹیو اینڈ اپلائیڈ بائیو پروسیسنگ ، نیشنل انسٹی ٹیوٹ آف پلانٹ بائیو ٹیکنالوجی  اور بین الاقوامی سینٹر فار جینیٹک انجینئرنگ اینڈ بائیو ٹیکنالوجی مشترکہ طور پر نیبی، موہالی میں منعقد کرے گی۔
کانفرنس میں زراعت، خوراک، اور غذائیت بائیو ٹیکنالوجی، اور جینوم ایڈیٹنگ کے شعبوں میں بین الاقوامی ماہرین اور نوجوان محققین کو اکٹھا کرنے کا تصور کیا گیا ہے۔ کانفرنس کا موضوع نوجوان طلباء اور محققین کو اس حقیقت پر غور کرنے کی ترغیب دینے کے لیے موزوں ہے کہ خوراک اور غذائی تحفظ ایک عالمی مطالبہ ہے۔کرسپر-کیس 9کا استعمال کرتے ہوئے جینوم ایڈیٹنگ جیسے جدید بائیو ٹیکنالوجی ٹول میں ان اہداف کو پائیدار طریقے سے حاصل کرنے کی صلاحیت ہے۔ اس کانفرنس کے لیے ملک کے مختلف حصوں سے 500 سے زائد شرکاء نے رجسٹریشن کرائی ہے۔ اس کے علاوہ ان چار دنوں کے دوران 80 مقررین  اپنے سائنسی علم کا تبادلہ کریں گے۔
ریلوے کی وزارت
ہندوستانی ریلوے کے اسپتالوں کے لیے 86 آکسیجن پلانٹوں کا انتظام کیا جائے گا
اس وقت 4 آکسیجن پلانٹ کام کر رہے ہیں، 52 کو منظوری دی جا چکی ہے اور 30 پروسیسنگ کے مختلف مراحل میں ہیں
پورے بھارت میں 86 ریل اسپتالوں میں صلاحیت میں اضافہ کیا گیا
کووڈ کے علاج کے لیے بستروں کی تعداد 2539 سے بڑھاکر 6972 کر دی گئی ہے
انویسو وینٹی لیٹر جوڑے گئے ہیں اور ان کی تعداد 62 سے بڑھا کر 296 کر دی گئی ہے
جنرل منیجروں کو مزید اختیارات دیے گئے ہیں، وہ ہر معاملے میں دو کروڑ روپے تک کی لاگت کے ساتھ آکسیجن جنریشن پلانٹوں کو منظوری دے سکتے ہیں
ہندوستانی ریلوے کووڈ-19 کے خلاف لڑائی میں کوئی کوتاہی نہیں برت رہی ہیں۔ وہ ایک طرف آکسیجن سے لدی آکسیجن ایکسپریس کو تیزی سے الگ الگ حصوں میں پہنچا رہی ہے، وہیں دوسری طرف مسافر اور مال ڈھلائی کی آمدورفت جاری ہے۔ ہندوستانی ریلوے نے اپنی اندرونی طبی سہولیات کو بھی چاق و چوبند کر لیا ہے۔
پورے بھارت میں 86 ریلوے اسپتالوں کی صلاحیتوں میں بے پناہ اضافہ کرنے کامنصوبہ ہے۔ 4 آکسیجن پلانٹ کام کر رہے ہیں، 52 کو منظوری دے دی گئی ہے اور 30 پروسیسنگ کے مختلف مراحل میں ہیں۔ سبھی ریل کووڈ اسپتالوں کو آکسیجن پلانٹوں سے لیس کیا جائے گا۔
چار مئی 2021 کی تاریخ والے ریلوے بی ڈی لیٹر نمبر 2020/ایف دوئم/پی ڈبلیو/3/پی ٹی کے تحت ایم اینڈ پی  کے تحت جنرل منیجروں کو مزید اختیار دیے گئے ہیں، وہ ہر معاملے میں دو کروڑ روپے تک کی لاگت کے ساتھ آکسیجن جنریشن پلانٹوں کو منظوری دے سکتے ہیں۔
بہت سارے قدم اٹھائے گئے ہیں۔ کووڈ کے علاج کے لیے بستروں کی تعداد 2539 سے بڑھاکر 6972 کر دی گئی ہے۔ کووڈ اسپتالوں میں آئی سی یو بستروں کی تعداد 273 سے بڑھاکر 573 کر دی گئی ہے۔
انویسو وینٹی لیٹر جوڑے گئے ہیں اور ان کی تعداد 62 سے بڑھاکر 296 کر دی گئی ہے۔ ریل اسپتالوں میں اہم طبی آلات جیسے بی آئی پی اے پی مشین، آکسیجن کنسنٹریٹر، آکسیجن سیلنڈر وغیرہ کی سہولت جوڑنے کے لیے لگاتار کوششیں کی جا رہی ہیں۔ ہندوستانی ریلوے نے یہ بھی ہدایت جاری کی ہے کہ کووڈ متاثرہ ملازمین کو پینل میں شامل اسپتالوں میں ضرورت کے مطابق ریفرل بنیاد پر داخل کیا جا سکتا ہے۔
ریلوے اسپتالوں میں صلاحیت میں اضافہ سے طبی ناگہانی حالات سے نمٹنے کے لیے بہتر بنیادی ڈھانچہ کی شروعات کرنے میں مدد ملے گی۔
مالیاتی کمیشن
15ویں مالیاتی کمیشن نے خواتین اور بچوں کی ترقی کی وزارت کے ساتھ میٹنگ کی
نئی دہلی،14ستمبر / جناب این کے سنگھ کی قیادت میں اور کمشین کے ارکان اور سینئر افسران کے ساتھ 15ویں مالیاتی کمیشن نے خواتین اور بچوں کی ترقی کی مرکزی وزیر محترمہ سمرتی زیڈ ایرانی اور خواتین و بچوں کی ترقی کی وزارت کے سینئر افسروں کی ان کی ٹیم کے ساتھ ایک میٹنگ کا انعقاد کیا۔
اپنی اہم اسکیموں ، جن میں آنگن واڑی خدمات ، پوشن، خواتین کی بہبود ، خواتین کا تحفظ ، خواتین کو بااختیار بنانے کی اسکیمیں شامل ہیں، کے لیے اور زیادہ رقم مختص کیے جانے کی وزارت کی تجویز پر تفصیل سے بات چیت ہوئی۔
کمیشن کے غور و خوض کے لیے خواتین اور بچوں کی ترقی کی وزارت کی اہم سفارشا ت میں درج ذیل شامل ہیں:
- خواتین اور بچوں کی ترقی کی وزارت نے 15 ویں مالیاتی کمیشن سے درخواست کی ہے کہ اس کے مالیاتی تفویض کے فارمولے میں جینڈر بجٹنگ شامل کی جائے۔
- کمیشن کی عمودی تفویض کے معاملے میں وزارت نے اسکیموں / پروگراموں میں صنفی تشویشات کو ترجیح دینے اور کم از کم مختص رقم کو 25 فیصد سے بڑھا کر 40 کرنے کی درخواست کی ہے۔
- کمیشن کی افقی تفویض کے معاملے میں ریاستوں کے درمیان فنڈز کی افقی تفویض کے لیے ایک معیار کے طور پر صنفی معیار  کو شامل کرنے کی درخواست کی گئی۔
- کمیشن سے صنفی برابری کو فروغ دینے کے لیے بنیادی اور کارکردگی سے متعلق گرانٹس فراہم کرانے کے لیے بھی کہا گیا جس کے تحت مقامی اداروں کی موجودہ سرگرمیوں میں اضافی سرگرمیوں کو شامل کیا جا سکے۔
خواتین اور بچوں کی ترقی کی وزارت نے درج ذیل کا مطالبہ بھی کیا :
- کارکردگی کے لیے ترغیب : خواتین کی تعلیم / صحت کے نتائج / ایل ایف پی آر / تغذیے سے متعلق نتائج کے معاملے میں بہتر کارکردگی والی ریاستوں کو ترغیبی گرانٹ دینے پر غور کیا جائے۔
- مالیاتی مساویت : سماجی شعبے کے اخراجات کو معیاری سطح تک لانے کے لیے ریاستوں کو فنڈ فراہم کرانے میں گیپ رکھا جائے۔
- فنڈنگ میں اضافہ خواتین اور بچوں کی ترقی کے لیے مرکز ی بجٹ کے ایک فیصد سے بڑھا کر ڈیڑھ فیصد کیا جائے۔
- بین الاقوامی طریقہ کار کی بنیاد پرسی ڈی آئی / جی ڈی آئی کی ترقی ۔
- محنت کشوں میں خواتین کی شمولیت کے لیے ترمیم شدہ اشاریہ
- صحت اور تعلیم کے لیے مزید رقم مختص کی جائے ۔
- مقامی اداروں کے ذریعے خواتین پر مرکوز ترقیاتی کاموں کے لیے فنڈز میں کچھ فیصد رقم ریزرو کی جائے۔
- منتخبہ خواتین نمائندوں کی صلاحیت سازی کے لیے زیادہ رقم مختص کی جائےْ۔
- خواتین اور پانی : جل شکتی ابھیان / آبی وسائل میں اضافہ
- سالانہ پیمائش کے ساتھ ایس ڈی جیز کے لیے سنگل ڈاٹا سورس کے واسطے میکینزم
کمیشن نے وزارت کے زریعے اٹھائے گئے تمام معاملات کو نوٹ کیا اور یقین دہانی کرائی کی مرکزی حکومت کے لیے اپنی رپورٹ تیار کرتے وقت وہ ان سبھی معاملات کا خیال رکھیں۔
م ن ۔ ا گ۔ م ت ح(
U-4161
(Visitor Counter : 61
وزیراعظم کا دفتر
پچھلے چند برسوں میں ریلوے کی جدید کاری کے لیے بے مثال کام کیا گیا ہے:وزیر اعظم مودی
وزیر اعظم جناب نریندر مودی نے حالیہ برسوں میں ریلوے کی بنیادی ڈھانچے کی ترقی کی حکمت عملی میں ہونے والی تبدیلی کو اجاگر کیا ہے۔ اس تبدیلی کی وجہ سے بھارتی ریلوے کی جدید کاری میں بے مثال پیشرفت ہوئی ہے۔ جناب مودی ملک کے مختلف حصوں کو گجرات میں گیوڑیا سے ملانے کے لیے آٹھ ٹرینوں کو جھنڈی دکھا کر روانہ کرنے اور ریاست میں ریلوے سے وابستہ متعدد پروجیکٹوں کا ویڈیو کانفرنسنگ کے ذریعے افتتاح کرنے کے بعد اظہار خیال کر رہے تھے۔
وزیر اعظم نے کہا کہ اس سے پہلے توجہ موجودہ ڈھانچے کو چلاتے رہنے تک محدود تھی اور نئی ٹیکنالوجی کے بارے میں سوچ پر بہت کم توجہ دی جارہی تھی۔ اس حکمت عملی کو تبدیل کرنا ضروری تھا۔ حالیہ برسوں میں پورے ریلوے نظام کی جامع تبدیلی کے لیے کام کیا گیا اور یہ کام صرف بجٹ میں کم وبیشی کرنے اور نئی ٹرینوں کے اعلان تک محدود نہیں رہا۔ تبدیلی بہت سے محاذوں پر آئی ہے۔ انھوں نے کیوڑیا کو دوسرے علاقوں سے جوڑنے کے موجودہ پروجیکٹوں کی مثال پیش کی جہاں ہمہ جہت حکمت عملی کی وجہ سے کام ریکارڈ وقت میں مکمل ہوسکا۔
وزیر اعظم نے ڈیڈی کیٹڈ فریٹ کوریڈور کی بھی مثال پیش کی جو پہلے کی حکمت عملی کے مقابلے میں رویے میں تبدیلی کی مثال ہے۔ وزیر اعظم نے حال ہی میں مشرقی اور مغربی ڈیڈی کیٹیڈ فریٹ کوریڈورس کو ڈیڈی کیٹ کیاہے۔یہ پروجیکٹ زیر پیشرفت تھا اور 2006 سے 2014 کے درمیان صرف کاغذوں پر کارروائی ہوتی رہی اور ایک کلو میٹر ریلوے لائن بھی نہیں بچھائی گئی۔ اب 1100 کلو میٹر کی لائنیں اگلے چند مہینوں میں مکمل ہوجائیں گی۔
بجلی کی وزارت
اکتوبر میں سیلاب سےہوئے نقصان کے بعد اتراکھنڈ کے تعمیر نو اور بحالی کےلئے بجلی کی وزارت آگے آئی
بجلی کے وزیر نے اتراکھنڈ حکومت کو 22.50 کروڑ روپے کا چیک پیش کیا
478 اسکولی عمارتوں اور طبی مراکز کے تعمیر نو کے لئے مدد فراہم کی گئی
نئی دہلی،23- نومبر 2021/ مرکزی وزیر توانائی جناب آر کے سنگھ نے آج اتراکھنڈ کے وزیراعلی جناب پشکر سنگھ دھامی کی ورچوئل موجودگی میں اتراکھنڈ ڈیزاسٹر منجمنٹ کے وزیر جناب ڈی ایس راوت کو 22.5 کروڑ روپے کا چیک پیش کیا۔
جناب آر کے سنگھ نے اتراکھنڈ ریاست کو مدد دینے کے لئے پاور سیکٹر کے پبلک سیکٹر اداروں  کے ذریعہ کی گئی فوری کارروائی کی ستائش کی۔ انہوں نے اس بحران کی گھڑی میں خاص طور سے اتراکھنڈ کی مدد کرنے کے لئے مرکزی حکومت کے مضبوط عزم کا اظہار کیا۔انہوں نے ضرورت کے وقت لوگوں کی مدد کے لئے آگے آنے کے لئے پاور سی پی ایس ای کی بھی ستائش کی ، جیسا کہ کووڈ بحران کے دوران بھی کیا گیا تھا۔
جناب پشکر سنگھ دھامی نے وزارت بجلی کے تئیں تہہ دل سے شکریہ ادا کیا بحران کے وقت میں ریاست کے تئیں اپنے عزم کے لئےبھی سی پی ایس ای کا شکریہ اداکیا۔
اس موقع پر بجلی کے وزیر مملکت جناب کرشن پال گجر ، سکریٹری پاور جناب الوک کمار اور بجلی سی پی ایس یو کے سی ایم ڈی بھی موجود تھے۔
حال ہی میں اتراکھنڈ نے 17 اور 18 اکتوبر 2021 کو کچھ مقامات پر معمول سے زیادہ بارش دیکھی، جس کے نتیجے میں کئی اضلاع میں جانی و مالی نقصان ہوا اور بنیادی ڈھانچے اور عوامی سہولیات والی چیزوں کو نقصان ہوا۔بجلی کے شعبے کے سی پی ایس ای نے سیلاب سے متاثر اتراکھنڈ میں بحالی کے کاموں کےلئے متحد ہونے کی اپنے عہد میں شمالی ریاستی ڈیزاسٹر منجمنٹ اتھارٹی  کو 22،50،00،000 روپے  کا تعاون دیا۔یہ پروگرام بجلی سکریٹری، تمام پاور سیکٹر کے سی پی ایس ایس کے سی ایم ڈی اور وزارت بجلی کے اعلی افسران کی موجودگی میں منعقد کیا گیا تھا۔ درج ذیل میں سی پی ایس ایز نے اتراکھنڈ میں کئے جانے والے ترقیاتی کاموں کےلئے اپنی یکجہتی اور حمایت دکھاتے ہوئے یو ایس ڈی ایم اے میں تعاون دیا۔
|
|
سی پی ایس ای
|
|
سپورٹ 
|
|
این ٹی پی سی
|
|
8 کروڑ
|
|
آر ای سی
|
|
5 کروڑ
|
|
پی ایف سی
|
|
4 کروڑ
|
|
پی جی سی ای ایل
|
|
3.5 کروڑ
|
|
این ایچ پی سی
|
|
ایک کروڑ
|
|
ٹی ایچ ڈی سی
|
|
50 لاکھ
|
|
ایس جے وی این
|
|
50 لاکھ
|
|
میزان
|
|
22.50 کروڑ
پروجیکٹ کے تحت اتراکھنڈ کے 8 اضلاع  میں تعمیر نو /بحالی کے کام یا سرگرمیاں ہوں گی اور 5 اضلاع  میں 28 طبی مراکز تیار کئے جائیں گے۔ پروجیکٹوں کو یو ایس ڈی ایم اے کے ذریعہ سی ایس آر کے تحت پاور سیکٹر کے سی پی ایس ای کے ذریعہ کی گئی مالی امداد سے پورا کیا جائے گا۔
ش ح۔ ش ت۔ج
Uno-13187
.
(Visitor Counter : 108